Jegyzőkönyv

2017. november 30. napján 17,00 órakor Gősfa Faluház helyiségében megtartott nyilvános képviselő-testületi ülésről.

**Jelen vannak**: Farkas Tiborné polgármester

Vincze Istvánné alpolgármester

Hessel Ferencné képviselő

Horváth Edit képviselő

Szabó Gyuláné képviselő

Szita Gabriella jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal.

**Napirend:**

1. **A településfejlesztéssel, településrendezéssel és településkép-érvényesítéssel összefüggő partnerségi egyeztetés szabályairól szóló önkormányzati rendelet megtárgyalása  
   Előadó: Farkas Tiborné polgármester**
2. **Az Önkormányzat 2018. évi belső ellenőrzési tervének megtárgyalása  
   Előadó: Farkas Tiborné polgármester**
3. **Települési Arculati Kézikönyv készítésre érkezett árajánlatok megtárgyalása  
   Előadó: Farkas Tiborné polgármester**
4. **Egyebek**

**Napirend tárgyalása:**

1. **A településfejlesztéssel, településrendezéssel és településkép-érvényesítéssel összefüggő partnerségi egyeztetés szabályairól szóló önkormányzati rendelet megtárgyalása  
   Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette az írásos előterjesztést, azt kiegészíteni nem kívánta. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta a településfejlesztéssel, településrendezéssel és településkép-érvényesítéssel összefüggő partnerségi egyeztetés szabályairól szóló önkormányzati rendelet elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta a településfejlesztéssel, településrendezéssel és településkép-érvényesítéssel összefüggő partnerségi egyeztetés szabályairól szóló önkormányzati rendelet tervezetet.

Gősfa Község Önkormányzati Képviselő-testülete 5 igen szavazattal a településfejlesztéssel, településrendezéssel és településkép-érvényesítéssel összefüggő partnerségi egyeztetés szabályairól a következő rendeletet alkotta:

**Gősfa Község Önkormányzati Képviselő-testületének 7/2017.(XII.5.) önkormányzati rendelete a településfejlesztéssel, településrendezéssel és településkép-érvényesítéssel összefüggő partnerségi egyeztetés szabályairól.**

(A rendelet a jegyzőkönyvhöz csatolva.)

1. **Az Önkormányzat 2018. évi belső ellenőrzési tervének megtárgyalása  
   Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készített írásos előterjesztést, kiegészíteni nem kívánta, kérte a képviselőket mondják el véleményüket. Indítványozta annak elfogadását.

Kérdés, hozzászólás nem hangzott el.

**Farkas Tiborné polgármester:** Indítványozta az önkormányzat 2018. év belső ellenőrzési tervének elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

**Gősfa Község Önkormányzati Képviselő-testületének  
38/2017.(XI.30.) számú határozata**

Gősfa Község Önkormányzati Képviselő-testületeaz önkormányzat 2018. évi belső ellenőrzési tervét az írásos előterjesztésben foglaltaknak megfelelően ***elfogadja.***

1. **Települési Arculati Kézikönyv készítésre érkezett árajánlatok megtárgyalása  
   Előadó: Farkas Tiborné polgármester**

**Farkas Tiborné polgármester:** Ismertette a beérkezett árajánlatokat. Óvári Miklós árajánlatát támogatja. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta, hogy Gősfa Község Önkormányzata a Települési Arculati Kézikönyv elkészítésével Óvári Miklós ev. építészmérnök, okleveles természetvédelmi szakmérnököt bízza meg bruttó 1.000.000 Ft munkadíj ellenében.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

**Gősfa Község Önkormányzati Képviselő-testületének  
39/2017.(XI.30.) számú határozata**

Gősfa Község Önkormányzati Képviselő-testülete Gősfa Község Települési Arculati Kézikönyv elkészítésével Óvári Miklós ev. építészmérnök, okleveles természetvédelmi szakmérnököt bízza meg bruttó 1.000.000 Ft munkadíj ellenében.

A képviselő-testület felhatalmazza a polgármestert a megbízási szerződés aláírására.

1. **Egyebek**

* **Tájékoztató  
  Előadó: Farkas Tiborné polgármester**

**Farkas Tiborné polgármester**: Vízműtől megkeresték a gördülő fejlesztési terv miatt. Elmondták, hogy a tervek szerint 4 db bekötés cserét végeznek.

Kapott egy kimutatást a hivataltól a normatívák állásáról, amelyet ismertetett. Elmondta, hogy megvásárolták a mikulás csomagokat és a szaloncukrokat. Jó lenne egy lombfúvót vásárolni, amely össze is darálja a zöldet, fúrógép, és flex sincs.

**Hessel Ferencné képviselő:** Jó lenne virágoknak egy állványt készíttetni.

**Farkas Tiborné polgármester:** Kéri, hogy az önkormányzat vásároljon számára egy mobil telefon készüléket, mert a jelenlegi tönkre ment.

Elmondta, hogy a szociális normatíva terhére még van lehetőség kiadásokat teljesíteni. Amennyiben biztosítanak mikulás csomagot és természetbeni csomagot úgy is marad még az előirányzaton.

Elmondta, hogy átkötésre került az épület vagyonbiztosítás az új biztosító az Uniqa.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárt.

Ezt követően **az ülést levezető polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és az képviselő-testület ülését 18,45 órakor bezárta.

**K.m.f.**

**Farkas Tiborné Szita Gabriella  
 polgármester jegyző**